tartuNLP/wikipedia-smugri-20251201 huggingface dataset:
Lotta-Maj Lahtinen

Lotta-Maj Lahtinen (s. 2. joulukuuta 1999 Lappeenranta) on suomalainen koripalloilija, pelipaikaltaan heittävä takamies tai pelintekijä. Lahtinen voitti Lappeenrannan Catzissa Suomen mestaruuden vuonna 2015 ja pelasi Georgia Techissä hyvän yliopistouran vuosina 2018–2022. Lahtinen on edustanut myös Suomen naisten maajoukkuetta.
Pelaajaura.
Seurajoukkueet.
Seitsemänvuotiaana koripallon aloittanut Lahtinen on Lappeenrannan Catzin kasvatti. Hän edusti kasvattajaseuraansa kevääseen 2015 saakka ja pelasi siellä viimeisellä kaudellaan naisten pääsarjatasolla sekä B- että A-tyttöjen SM-sarjoja. Edustusjoukkueessa hän voitti naisten Suomen mestaruuden ja A-tyttöjen SM-sarjassa hopeaa.
Vuosina 2015–2018 Lahtinen pelasi helsinkiläisessä lukiojoukkue HBA-Märskyssä: kolmesta kaudesta kaksi kului naisten pääsarjassa. Samanaikaisesti hän pelasi otteluja A-tyttöjen SM-sarjassa Helmi Basketin joukkueessa.
Kaudet 2018–2022 Lahtinen pelasi Yhdysvaltain yliopistosarjaa Georgian teknillisen yliopiston joukkueessa. Vuonna 2021 asiantuntijapaneeli nimesi hänet konferenssinsa ykkösviisikkoon ja päävalmentajat kakkosviisikkoon. Samalla kaudella Lahtinen sai myös konferenssinsa kehittyneimmän pelaajan palkinnon. Georgia Tech eteni keväällä 2021 16 parhaan joukkueen joukkoon, mikä oli suomalaisen naispelaajan joukkueelle paras sijoitus noin pariin vuosikymmeneen.
Yliopistouransa päätyttyä Lahtinen siirtyi ammattilaiseksi ja ilmoittautui WNBA:n . Yhteensä 36 pelaajan varausjoukossa hänellä arvioitiin etukäteen olevan pieni mahdollisuus tulla varatuksi 30. sijan paikkeilla, mikäli jollakin joukkueella olisi tarve hänen kaltaiselleen pelaajalle. Lahtista ei lopulta varattu WNBA:han, ja hän suuntasi Euroopan ammattilaiskentille.
Maajoukkue.
Lahtinen pelasi 45 16-vuotiaiden, 37 18-vuotiaiden, kahdeksan 20-vuotiaiden ja kuusi haastajamaajoukkueen (Universiadit 2019) maaottelua. Suomen naisten maajoukkueessa Lahtinen debytoi marraskuussa 2016 tehden Viroa vastaan 16 pistettä.
Vilponiemi

Vilponiemi on sukunimi, joka on muun muassa seuraavilla suomalaisilla henkilöillä:
Ala-Särkijärvi

Ala-Särkijärvi on saarien ja niemien pirstoma karu järvi Leppävirran kuntakeskuksen kaakkoispuolella Pohjois-Savon maakunnassa. Sen pinta-ala on 2,7 neliökilometriä. Etäisyys Kuopion keskustasta on 45 kilometriä etelään.
Maantiede.
Ala-Särkijärvessä on useita pitkiä ja kapeita lahtia, jotka kasvattavat sen ulottuvuuksia. Etäisyys järven eteläisimmästä pisteestä pohjoisimpaan pisteeseen on 4,6 kilometriä. Järven pohjoista rantaa määrittää Pomonniemi, josta haarautuu etelään suuntaava noin kilometrin mittainen niemi, joka haarautuu edelleen pienemmiksi niemiksi. Pomonniemen länsipuolella sijaitsee järven luoteinen osa, Jokilahti ja itäpuolella järven koillinen osa, Malilahti. Järven eteläistä rantaa määrittää Hevosniemi, jonka länsipuolella sijaitsee Hevoslahti ja itäpuolella nimetön vesialue. Noin puolet Ala-Särkijärvestä on enintään kolme metriä syvä. Järven itäisen rannan tuntumassa on pitkä ja kapea syvänne, jossa sijaitsee järven syvin kohta, 20 metriä.
Ala-Särkijärven saariluku on 27. Laajimmat saaret (Palosaari, Pomonsaari) sijaitsevat Pomonniemen eteläpuolella. Järven eteläisen osan laajimmat saaret ovat Hevossaari ja Varissaari.
Ala-Särkijärven rannat ovat metsämaata. Leppävirran keskustaajama ulottuu Malinlahden rannalle, jossa sijaitsee teollisuusalue. Pientalokanta on melko tiheä.
Ala-Särkijärveen virtaa lukuisia laskuojia. Luoteesta Härkäjärveltä (94,4 metriä mpy) virtaa Härkäjoki. Ala-Särkijärvi laskee Pajulammen ja Aluslammen kautta etelään Osmajärven (79,5 metriä mpy) Särkilahteen. Ala-Särkijärven luoteispuolella sijaitsee Särkijärvi, joka tunnetaan myös nimellä Ylä-Särkijärvi.
Ala-Särkijärven vesitilavuus on 10 578 000 kuutiometriä.
Ala-Särkijärvi (04.269.1.004) kuuluu Aluslammen-Härkäjoen valuma-alueeseen (04.269), joka on kolmannen jakovaiheen vesistö Vuoksen päävesistössä (04). Toinen jakovaihe on Sorsaveden valuma-alue (04.26) ja ensimmäinen on Haukiveden–Kallaveden alue (04.2). Ala-Särkijärvi on toiseksi laajin Aluslammen-Härkäjoen valuma-alueen 27:stä vähintään hehtaarin laajuisesta vakavedestä. Laajin on Särkijärvi, kolmanneksi laajin on Iso-Musta, jota seuraa Voivakka.
Břeclav

Břeclav on kaupunki Tšekissä Etelä-Määrin läänissä lähellä Itävallan ja Slovakian rajoja. Kaupungin väkiluku oli 24 554 vuonna 2021. Sen pinta-ala on 77,19 neliökilometriä.
Ystävyyskaupungit.
Lähde:
Rytkynjärvi

Rytkynjärvi on runsashumuksinen, niemien halkoma, suurelta osin kulttuurimaiseman reunustama järvi Kiuruveden keskustan eteläpuolella Pohjois-Savossa. Sen pinta-ala on 3,05 neliökilometriä. Etäisyys Kuopiosta on 88 kilometriä luoteeseen. Rytkyn kylä sijaitsee järven etelärannalla.
Maantiede.
Rytkynjärven pituus etelästä pohjoiseen on 6,75 kilometriä. Järven eteläosasta erkanee koilliseen työntyvä kapea Honkalahti, järven keskiosan muodostaa Kalliosalmi, jonka kapein kohta on noin 120 metriä. Salmesta pohjoiseen järven leveys on yli puoli kilometriä, pohjoisesta järvenosasta työntyy itään Hamponlahti ja Kerälahti, joiden itäpuolella sijaitsee pääaltaasta erillinen Mustarapakko. Noin kuudesosa Rytkynjärvestä on vähintään kymmenen metriä syvä. Syvä vyöhyke ulottuu kapeana ja lähes katkeamattomana järven eteläosasta pohjoiseen; sen pituus on yli viisi kilometriä. Syvimmät kohdat sijaitsevat Kalliosalmessa ja järven luoteisosassa.
Rytkynjärven rannoilla on savolaista kulttuurimaisemaa peltoineen. Myös metsää on runsaasti. Kaakkoisen rannan Soukunvuoren huippu on noin 170 metriä merenpinnan yläpuolella eli noin 75 metriä järven pintaa ylempänä.
Rytkynjärveen laskee Rytkynkoski etelästä Savijärveltä (103,6 metriä mpy). Rytkynjärvi kääntyy alavirtaan Mustarapakon koilliskulmasta, josta alkaa Palosalmi. Virta vie Rapakkojärven ja Maununlahden kautta pohjoiseen Hautajärveen (95,8 metriä mpy). Rytkynjärveen laskee myös Tuli-Toiviainen (96,3 metriä mpy) lännestä ja Poskilampi (99,9 metriä mpy) luoteesta.
Rytkynjärven vesitilavuus on 16 415 000 kuutiometriä. Järven pintaa laskettiin 1930-luvulla 80 senttimetriä. Järven ekologinen tila on hyvä.
Rytkynjärvi (04.552.1.003) kuuluu Rytkynjärven alueeseen (04.552), joka on kolmannen jakovaiheen vesistö Vuoksen vesistössä (04). Toinen jakovaihe on Sulkavanjärven valuma-alue (04.55) ja ensimmäinen on Iisalmen reitin valuma-alue (04.5). Rytkynjärvi on laajin Rytkynjärven alueen 21:stä vähintään hehtaarin laajuisesta vakavedestä. Toiseksi laajin on Toiviaisjärvi ja kolmanneksi laajin on Rapakkojärvi.
Rytkynjärvi on seitsemänneksi laajin Kiuruveden 136:sta vakavedestä. Sitä seuraa Osmanginjärvi. Matalien järvien Kiuruvedellä Rytkynjärvi on suhteellisen syvä: siinä on vettä huomattavasti enemmän kuin Luupuvedessä ja Niemisjärvessä yhteensä. Ne ovat Kiuruveden viidenneksi ja kuudenneksi laajimmat järvet. Kiuruveden kolmanneksi laajin järvi, 13-neliökilometrinen Näläntöjärvi, on tilavuudeltaan runsas puolet Rytkynjärvestä.
3D-skannaus

3D-skannaus on menetelmä kolmiulotteisen mallin luomiseen todellisesta fyysisestä kappaleesta.
Käytettyjä menetelmiä ovat muun muassa laserkeilaus (trigonometrisesti), rakenteellisella valaistuksella (ruudukon heijastaminen), valokuvista (fotogrammetria) ja koordinaattimittauskoneella (3D-digitointi), sekä kaksiulotteisen kuvien "siivuina" (magneettikuvaus, tietokonekerroskuvaus).
3D-skannauksella voidaan säilöä kulttuuriperintökohteita digitaalisesti ilman kappaleiden tuhoamista. Muita käyttökohteita ovat muun muassa tuotekehitys (takaisinmallinnus) nopeiden prototyyppien kanssa.
Lize Marke

Lize Marke (oik. Liliane Couck, s. 1. joulukuuta 1936) on belgialainen laulaja. Marke aloitti uransa 1962 ja osallistui Belgian karsintana Eurovision laulukilpailuun toimineeseen Eurosong-laulukilpailuun 1963 kappaleilla "Luister naar de wind" ja "Saksisch porselein", jotka sijoittuivat kilpailussa toiseksi ja neljänneksi.
Marke valittiin sisäisesti edustamaan Belgiaa Eurovision laulukilpailuun 1965, ja Eurosong 1965 -kilpailussa hänen edustuskappaleekseen valittiin "Als het weer lente is". Kansainvälisessä Eurovision laulukilpailussa Marke jäi jaetulle viimeiselle sijalle nollalla pisteellä.
Rouvres-en-Plaine

Rouvres-en-Plaine on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 15 kilometriä Dijonin kaupungista kaakkoon.
Kunnan keskustassa on 1200-luvulla rakennettu Pyhän Johannes Kastajan kollegiaalinen kirkko, ja se on luokiteltu historialliseksi muistomerkiksi. Kirkkoa uusittiin 1400- ja 1600-luvuilla. Burgundin herttuat rakensivat 1000-luvulla Rouvres-en-Plaineen linnan. Vuonna 1346 Burgundin herttua Filip I syntyi täällä. Hänen kuoltuaan Filip II nai hänen leskensä Margareeta III Burgundilaisen vuonna 1369, ja he asettuivat linnaan asumaan. Juhana I Peloton vahvisti linnaa satavuotisen sodan aikana vuonna 1414, ja hänen vaimonsa Margareeta Baijerilainen lisäsi linnaan vuonna 1416 suurikokoisen tornin nimeltään "Tour Marguerite". Nykyään linna on täysin tuhoutunut.
Universaali tiiviste

Universaali tiiviste on hajautusalgoritmi, jolla on tiettyjä matemaattisia ominaisuuksia. Täydellinen tiiviste on hajautusalgoritmi, jossa kaikki haut suoritetaan O(1) ajassa.
Hajautusalgoritmia käytetään säilömään tiedot, jotka on kerran laskettu jotta niitä ei tarvitse laskea uudelleen. Lisäksi on useita sovelluksia muun muassa kryptografiassa. Hajautusalgoritmi laskee tiivisteen, jonka haittana on että tietylle joukolle "S" on "N" elementtiä, jotka viittaavat samaan. Monet yksinkertaiset hajautusalgoritmit toimivat hyvin käytännössä tyypilliselle joukolle "S". Törmäysten välttämiseksi hajautusalgoritmissa voidaan käyttää huolella valikoitua satunnaisuutta, jolloin suorituskyvyn voidaan ennakoida olevan hyvä ja saadaan universaali tiiviste.
Mick Herron

Mick Herron (s. 1963) on brittiläinen kirjailija.
Olga Lagerstam

Olga Lagerstam (os. Sundström, 12. joulukuuta 1875 Pietari – toukokuu 1918 Lahti) oli suomalainen työväenliikkeen vaikuttaja, joka 1910-luvulla toimi aktiivisesti Sosialidemokraattisessa naisliitossa. Sisällissodan aikana Lagerstam työskenteli kansanvaltuuskunnan hallinnossa ja hänet teloitettiin sodan loppuvaiheessa.
Lagerstam työskenteli palvelijattarena Pietarissa, kunnes muutti vuonna 1906 puolisoineen Viipuriin ja sieltä edelleen Helsinkiin vuonna 1908. Pietarissa Lagerstam oli mukana suomenkielisen raittiusseura Alkun toiminnassa ja Suomessa hän vaikutti Sosialidemokraattisen naisliiton ohella muun muassa Suomen Vaatetustyöntekijäin Liitossa. Ompelijan ammattinsa ohella Lagerstam työskenteli myös naisliiton julkaiseman "Työläisnaisen" avustajana. Kesällä 1917 Lagerstam valittiin Helsingin työväenjärjestöjen eduskunnan jäseneksi ja marraskuun yleislakon alla hänet äänestettiin myös sen hallituksena toimineeseen 25-jäseniseen vallankumouskomiteaan. Sisällissodan käynnistyessä HTE:lle perustettiin toimeenpaneva komitea, jonka naisjäseniksi valittiin Lagerstam ja Fiina Pietikäinen. Hänen vastuulleen määrättiin Helsingissä toimivat määrättiin lasten hoitolaitokset. Huhtikuun alussa Lagerstam nimitettiin myös punaisten muodostamaan kaupunginvaltuustoon. Helsingistä paennut Lagerstam jäi sodan loppuvaiheessa valkoisten vangiksi Lahdessa, jossa hänet professori Juhani Piilosen 1960-luvulla haastatteleman Lagerstamin pojan mukaan teloitettiin. Tauno Tukkisen tietojen mukaan Lagerstam olisi ammuttu Kotkan valtauksen yhteydessä 4.–5. toukokuuta.
Lagerstamin puoliso oli suutari Alexander Teodor Lagerstam (1854–1913), jonka kanssa hän avioitui vuonna 1900. Pariskunnalla oli viisi lasta. Hiedän lapsistaan Olga Lagerstam (myöh. Vuorinen, 1905–1997) ja Paavo Lagerstam (1896–1971) olivat mukana kielletyn SKP:n toiminnassa. 1930-luvulla Olga joutui vankilaan poliittisen toimintansa vuoksi ja Paavo vakoilusta.
Shehbaz Sharif

Mian Muhammad Shehbaz Sharif (; s. 23. syyskuuta 1951, Lahore) on pakistanilainen poliitikko ja liikemies. Hänet valittiin vuonna 2022 Pakistanin pääministeriksi. Sharif on maan kolminkertaisen pääministerin Nawaz Sharifin nuorempi veli ja tämän jatkajana Muslimiliitto PML-N:n johtaja. Hän nousi opposition keulahahmona pääministeriksi Imram Khanin hallituksen kaaduttua parlamentin luottamusäänestyksessä huhtikuussa 2022.
Nuoruus ja poliittinen ura.
Shehbaz syntyi Lahoressa, Punjabissa varakkaaseen kashmirilaiseen Sharifien sukuun yhdeksi kolmesta veljeksestä. Valmistuttuaan paikallisesta yliopistosta hänet valittiin Lahoren kauppakamarin johtoon vuonna 1985. Vuonna 1988 hänet valittiin Punjabin alueparlamenttiin ja vuonna 1990 Pakistanin alahuoneeseen, jossa hän vuonna 1993 nousi opposition johtajaksi. Vuonna 1997 hänestä tuli Punjabin osavaltion kuvernööri, samana vuonna kun hänen vanhempi veljensä Nawaf nousi toisen kerran Pakistanin pääministeriksi. Vuoden 1999 sotilasvallankaappauksen myötä Shehbaz vangittiin ja ajettiin seuraavana vuonna maanpakoon Saudi Arabiaan. Hän palasi sieltä vuonna 2007 jatkamaan poliittista uraansa Punjabissa. Vuonna 2017, kun nyt jo kolmatta kertaa maata johtanut Nawaf tuomittiin Panaman papereiksi kutsutun paljastuksen jälkeen varojen kätkennästä Shehbaz nousi PML-N:n johtoon. Myös häntä on syytetty useasti talousrikoksista muun muassa Imran Khanin valtakaudella, muttei koskaan todettu syylliseksi.
Poliittiset näkemykset.
Shehbazilla katsotaan olevan hyvät suhteet maan asevoimiin, joilla on perinteisesti ollut sananvaltaa maan ulko- ja turvallisuuspolitiikkaan. Hänet on tunnettu enemmän hallinnollisista saavutuksistaan, kuin pelkkänä poliitikkona, ennen kaikkea suoraviivaisesta "can-do"-asianhoitamisestaan. Shehbazin ja hänen puolueensa katsotaan pitävän hyviä välejä Kiinaan riippumatta siitä, onko puolue hallituksessa vai ei ja Shehbaz itse työskenteli kuvernöörinä Kiinan rahoittamien infrastruktuuriprojektien edistämiseksi. 
Uutena pääministerinä hän piti Pakistanin talouden korjaamista tärkeimpänä asianaan. Afganistanin politiikan odotettiin tuottavan vaikeuksia, sillä häntä tultaisiin ulkomaiden taholta painostamaan vaikuttamaan Taliban-hallinto sen ihmisoikeuspolitiikan parantamiseksi. Naapurimaa Intian suuntaan Sharifit eivät koskaan olleet olleet yhtä riitaisia, kuin edellisen pääministeri Khanin hallinto.
Yksityiselämä.
Opiskelujensa jälkeen hän alkoi osallistua perheen liiketoimiin ja vuonna 2022 oli osaomistajana pakistanilaisessa teräsyrityksessä. Sharif on toistamiseen naimisissa ja ensimmäisestä avioliitostaan hänellä on neljä lasta.
Iivo Antila

Niilo Iivo Antila (6. marraskuuta 1905 Lapua – 13. heinäkuuta 1994 Lapua) oli suomalainen maanviljelijä ja osuustoimintaliikkeen vaikuttaja, joka sai maanviljelysneuvoksen arvonimen.
Antilan vanhemmat olivat maanviljelijät Aukusti Antila ja Klaara Sofia Alasaari ja puoliso vuodesta 1947 Anna-Mari Kuusikoski. Antila tuli ylioppilaaksi Lapuan maanviljelyslyseosta vuonna 1926 ja valmistui agronomiksi Helsingin yliopistosta vuonna 1933. Hän hoiti Lapuanjoen rannalla olevaa kotitilaansa, mutta oli myös merkittävä alueellinen ja valtakunnallinen vaikuttaja osuustoimintaliikkeessä, muun muassa Osuuskunta Metsäliitossa, Tuottajain Lihakeskuskunnassa, Keinosiemennysyhdistysten Liitossa sekä Maataloustuottajain Keskusliitossa.
Antila toimi Lapuan Osuusmeijerin ja Lapuan Osuuskaupan johtoelimissä, oli Lapuan Osuuskassan hallintoneuvoston ja hallituksen puheenjohtaja ja mukana Lapuan Peruna -yhtiön perustamisessa sekä vaikutti "Lapuan Sanomat" -lehden hallinnossa. Hän osallistui sekä talvisotaan että jatkosotaan, jossa hän oli pataljoonan adjutantti Matti Laurilan komentamassa Jalkaväkirykmentti 16:ssa. Sotien jälkeen Antila vangittiin asekätkennästä, mutta häntä ei siitä tuomittu. Maanviljelysneuvoksen arvonimen vuonna 1964 saanut Antila menehtyi liikenneonnettomuudessa kesällä 1994.
Digital Physical

Digital Physical on Don Johnson Big Bandin 6. toukokuuta 2022 julkaistu seitsemäs studioalbumi. Digital Physical on musiikillinen jatko-osa yhtyeen edelliselle albumille "Physical Digital". Albumilta on julkaistu singlet Blap Blap sekä Eva &amp; Manu -duon kanssa tehty Girl/Boy. Albumi julkaistiin aluksi vain digitaalisessa muodossa. CD sekä vinyylipainokset ilmestyvät myöhemmin.
III (Eva &amp; Manun albumi)

III on ranskalais-suomalaisen popduon Eva &amp; Manun kolmas studioalbumi, joka julkaistiin 6. elokuuta 2021.
Viskaali (täsmennyssivu)

Viskaali on virkanimike:
Tulokulma

Tulokulma on kulma, jonka pintaa kohtaavan kappaleen tai aaltosäteen tulosuunta muodostaa leikkauspisteeseen piirretyn, pintaa vastaan kohtisuorassa olevan suoran kanssa.
Lipetskin lentotukikohta

Lipetskin lentotukikohta tai Lipetsk-2 -lentokenttä tai Lipetskin lentokeskus (; tai ; tai ; ICAO: UUWL) on Venäjän Lipetskin alueella, maanteitse noin 11 kilometriä Lipetskistä luoteeseen sijaitseva lentotukikohta.
Tukikohdan historia ulottuu ainakin maailmansotien väliselle ajalle, jolloin siellä toimi osin salainen Saksan ilmavoimien hävittäjälentäjien koulutuskeskus. Virallisesti ensimmäisen maailmansodan jälkeisen Versaillesin rauhansopimuksen mukaan Saksalla ei tuolloin saanut olla hävittäjälentokoneita. Lipetskistä kehittyi sittemmin Neuvostoliiton puna-armeijan hävittäjälentäjien koulutuskeskus, joka on Venäjän federaation aikana jatkanut toimintaansa. Tämän ohella esimerkiksi 2010-luvulla lentokeskuksessa on toiminut useita Venäjän ilmavoimien taitolentoryhmiä.
2020-luvun alussa lentotukikohdassa on 4. valtiollinen lentomiehistöjen taistelusovellusten ja -koulutuksen keskus (4 GTsPAP i VI; yksikkö 62632), jossa toimii 968. koulutus- ja tutkimuslentorykmentti. Sen lentokalusto on monipuolinen ja laaja, neljän lentueen kokoonpanossa on ollut mukana muun muassa Suhoi Su-34 ja Su-24M/M2/MP -rynnäkkökoneita/hävittäjäpommittajia, Suhoi Su-35S ja Suhoi Su-27SM/SM3/UB ja Suhoi Su-30/30SM -hävittäjiä, Suhoi Su-25/25SM/UB -maataistelukoneita sekä Mikojan MiG-29SMT/UBM -hävittäjiä. Vanhempia Suhoi-hävittäjiä on korvattu myös 2020-luvulla uusilla Suhoi Su-34 ja Su-35S -koneilla.
Ukrainan tietotoimisto Ukrinform uutisoi, että osana sotatoimiensa valmistelua Venäjä oli 11. huhtikuuta 2022 satelliittikuvien mukaan keräämässä Lipetsk-2:een kappalemääräisesti suuren joukon hävittäjä- ja pommittajalentokoneita.
Sarra Guezguez

Sarra Guezguez (s. 12. maaliskuuta 2005) on tunisialainen purjehtija. Hän kilpaili 49er FX -tapahtumassa vuoden 2020 kesäolympialaisissa yhdessä kaksoissisarensa Eyan kanssa. Eya kuoli 10. huhtikuuta 2022 heidän joutuessaan veneonnettomuuteen.
Raw (elokuva)

Raw () on vuonna 2016 ensi-iltansa saanut ranskalais-belgialainen kauhudraamaelokuva, jonka on ohjannut ja käsikirjoittanut Julia Ducournau. Sen pääosia esittävät Garance Marillier, Ella Rumpf, Laurent Lucas ja Rabah Nait Oufella.
Elokuvan keskeisin henkilö on 16-vuotias Justine, joka aloittaa opiskelut eläinlääketieteellisessä. Justine on kasvissyöjä, joka kuitenkin pakotetaan syömään jäniksen munuaisen, mistä hänelle syntyy halu kannibalismiin.
"Raw" sai maailmanensi-iltansa Cannesin elokuvajuhlilla 2016, missä se voitti Fipresci-palkinnon. Elokuva tuli maailmanlaajuiseen levitykseen vasta vuonna 2017. Se esitettiin myös helsinkiläisellä Night Visions -festivaaleilla 2017. Elokuva sai positiivisen vastaanoton kriitikoilta: sitä kiitettiin ohjauksesta ja käsikirjoituksesta, mutta se aiheutti myös jonkin verran polemiikkia graafisen sisältönsä takia.
Persikka-aratit

Persikka-aratit ("Eupsittula") ovat papukaijojen heimoon kuuluva lintusuku. Persikka-aratti on myös erään sukuun kuuluvan lajin nimi. Persikka-aratit kuuluivat aiemmin viherarattien ("Aratinga") sukuun, mutta vuoden 2018 lintulajien- ja sukujen nimiuudistuksessa ne erotettiin omaksi suvukseen.
Aratit

Aratit ("Psittacara") on suku papukaijojen heimossa. Aratti-termi itsessään viittaa moneen eri papukaijasukuun. Yhteensä aratti-termin alla olevia lintusukuja on 22. 
Tämä artikkeli kertoo nimenomaan "Psittacara-"suvusta, jonka suomenkielinen nimi on yksinkertaisesti aratit.
"Psittacara"-aratit ovat eteläamerikkalaisia papukaijoja. Ennen Birdlife Suomen nimi- ja suku-uudistusta vuonna 2018 suurinosa lajeista kuului "Aratinga"-sukuun. Joissain lähteissä sinipääaratti kuuluu edelleen omaan sukuunsa "Thectocercus."
Suurimmaksi osaksi "Psittacara"-aratit ovat vihreitä, ja niillä saattaa olla väritystä päässä. Suurimmalla osalla pään väritys on punaista, mutta joillain vartalon vihreä pää jatkuu koko päähän ja sinipääaratin pää on sen nimen mukaan sininen. "Psittacara"-aratit pitkän pyrstönsä kanssa noin 38-26 cm pitkiä ja ne painavat noin 240-90 grammaa.
Niitä pidetään myös lemmikkinä.
Sela

Sela voi tarkoittaa jotakin seuraavista:
Kuparioksalaatti

Kuparioksalaatti (C2O4Cu) on kupari- ja oksalaatti-ionien muodostama ioniyhdiste. Yhdistettä voidaan käyttää muun muassa katalyyttinä orgaanisen kemian synteeseissä ja siementen käsittelyissä.
Ominaisuudet, valmistus ja käyttö.
Huoneenlämpötilassa kuparioksalaatti on vaaleansinistä kiteistä ainetta. Se esiintyy usein kidevedellisenä hemihydraattina (C2O4Ca·½H2O). Yhdiste liukenee vain hyvin niukasti veteen, mutta liukenee paremmin ammoniakkiliuoksiin. Kuparioksalaatti hajoaa kuumennettaessa kupari(II)oksidiksi ja välivaiheina ovat metallinen kupari ja kupari(I)oksidi. Kuparioksalaattia esiintyy luonnossa moolooiittimineraalina guanokasoissa ja monissa sienissä ja jäkälissä.
Kuparioksalaattia valmistetaan saostamalla veteen liukenevan kuparisuolan liuoksesta oksaalihapon tai natriumoksalaatin avulla.
Kuparioksalaattia käytetään katalyyttinä orgaanisen kemian synteeseissä, polyoksimetyleenimuovien stabilisaattorina ja siemeniä tuholaisilta suojaavana pinnoitteena.
Juopunut enkeli

Juopunut enkeli () on Akira Kurosawan ohjaama yakuzaelokuva vuodelta 1948. Elokuvan pääosissa ovat Takashi Shimura sekä Toshirō Mifune.
Shimura näyttelee alkoholistista tohtoria, jolla on oma klinikka Tokion slummeissa. Mifune puolestaan näyttelee nuorta rikollista, jonka elämän tohtori yrittää pelastaa.
Maarit Kaipiainen

Maarit Kaipiainen (s. 19. maaliskuuta 1952 Helsinki) on turkulainen arkkitehti. Kaipiainen valmistui arkkitehdiksi Teknillisestä korkeakoulusta vuonna 1977 ja suoritti Master of Architecture-tutkinnon Cornellin yliopistossa vuonna 1982. Kaipiainen on toiminut arkkitehtisuunnittelijana, opettajana TKK:lla, tutkijana ja poliitikkona. Lisäksi hän on osallistunut aktiivisesti järjestötoimintaan esimerkiksi SAFA:ssa ja Bryggman-säätiössä. 
Kaipiainen on naimisissa arkkitehti Richard Alaskewiczin kanssa.
Kontraktova ploštšan metroasema

Kontraktova ploštša () on yksi Kiovan metron asemista. Se avattiin 17. joulukuuta 1976.
Poštova ploštšan metroasema

Poštova ploštša () on yksi Kiovan metron asemista. Se avattiin 17. joulukuuta 1976.
Pontus Kyander

Jan Markus Pontus Kyander (s. 15. syyskuuta 1959 Tampere) on suomalaissyntyinen taidehistorioitsija, museonjohtaja ja arvostelija. Hän on työskennellyt myös televisiotoimittajana ja yliopistonopettajana.
Kyander opiskeli taidehistoriaa Lundin yliopistossa. Hän on työskennellyt kulttuuritoimittajana Ruotsin televisiossa sekä johtanut Norjassa Sørlandetin taidemuseota ja Trondheimin taidemuseota. Hän on kuratoinut taidenäyttelyitä, ja hän kirjoittaa muun muassa "Hufvudstadsbladetiin".
DKZ

DKZ (kor. 디케이지, aikaisemmin Dongkiz) on eteläkorealainen Dongyo Entertainmentin muodostama K-pop -yhtye.
Historia.
Dongkiz (Wondae, Kyoungyoon, Munik, Jaechan ja Jonghyeong) debytoi viisihenkisenä yhtyeenä vuonna 2018.
Dongkiz voitti Focus Awardin vuoden 2019 Asia Artist Awards'ssa.
Munik ja Jaechan muodostivat alaryhmän Dongkiz I:Kan ja julkaisivat kappaleen "Y.O.U" heinäkuussa 2020.
Wondae lähti yhtyeestä terveydellisistä syistä maaliskuussa 2022. Yhtyeeseen lisättiin kolme uutta jäsentä - Sehyeon, Mingyu ja Giseok - ja yhtyeen uudeksi nimeksi julkistettiin DKZ. Yhtye julkaisi kuudennen singlealbuminsa "Chase Episode 2. Maum" 12. huhtikuuta 2022. Albumista tuli yhtyeen parhaiten myynyt, myyden ensimmäisellä viikollaan 107 965 kappaletta, noin sata kertaa paremmin kuin yhtyeen aikaisempi julkaisu, "Chase Episode 1. Ggum", joka myi 1 244 kappaletta. Single myös menestyi kansallisilla musiikkilistoilla. Yhtyeen suosion kasvun on katsottu johtuvan yhtyeen jäsenen Jaechanin esiintymisestä huippusuositussa webdraamassa "Semantic Error."
Maidan Nezaležnostin metroasema

Maidan Nezaležnosti () on yksi Kiovan metron asemista. Se avattiin 17. joulukuuta 1976. Asema on nimetty Kiovan Itsenäisyyden aukion mukaan, jonka vieressä se sijaitsee.
Ploštša Ukrajinskyh’ Herojivin metroasema

Ploštša Ukrajinskyh’ Herojiv (; toukokuuhun 2023 asti Ploštša Lva Tolstoho, ) on yksi Kiovan metron asemista. Se avattiin 19. joulukuuta 1981. Asema oli aiemmin nimetty kirjailija Leo Tolstoin mukaan; toukokuussa 2023 se sai nykyisen nimensä.
Ilpo Aarniala

Ilpo Aarniala (13. tammikuuta 1941 Helsinki – 20. tammikuuta 2019 Helsinki) oli suomalainen arkkitehti, yleisönosastokirjoittaja ja blogisti. Aarniala valmistui Teknillisestä korkeakoulusta arkkitehdiksi vuonna 1970. Aarniala oli osakkaana arkkitehtitoimistossa. Lisäksi hän toimi asemakaava-arkkitehtina Espoossa ja Kirkkonummella 1990-luvun alkuun asti. Aarniala kirjoitti arkkitehtuurinäkemyksistään humoristiseen sävyyn blogissaan "Hullu Arkkitehti".
Olimpijskan metroasema

Olimpijska () on yksi Kiovan metron asemista. Se avattiin 19. joulukuuta 1981.
Of Kingdom and Crown

Of Kingdom and Crown (ØF KINGDØM AND CRØWN) on Machine Headin kymmenes studioalbumi, joka julkaistiin 26. elokuuta 2022. Albumi on yhtyeen ensimmäinen kitaristi Wacław "Vogg" Kiełtykan kanssa, joka liittyi yhtyeeseen vuoden 2019 loppupuolella. Rumpali Matt Alston, joka liittyi samoihin aikoihin, ei kuitenkaan soita levyllä, vaan rumpuja levyllä soittaa mm. Animals as Leadersista tuttu Navene Koperweis sessiomuusikon roolissa. Of Kingdom and Crown on konseptialbumi. Albumin ensimmäinen single oli ”Choke On The Ashes Of Your Hate”.
Konsepti.
Levyn tarina sijoittuu futuristiseen rikoksien täyttämään joutomaahan, jossa taivas pysyy aina verenpunaisena. Tarinassa on kaksi päähenkilöä, joista molemmat ovat menettäneet tärkeän ihmisen. Päähenkilö numero yksi, Ares, menettää elämänsä rakkauden Amethystin ja lähtee murhanhimoiselle kostoretkelle Amethystin tappaneiden henkilöiden perään. Päähenkilö numero kaksi Eros menettää äitinsä huumeiden yliannostukseen ja ajautuu syöksykierteeseen. Eros lähtee tämän myötä omalle kostoretkelleen ja on yksi Amethystin murhanneista henkilöistä. 
Avausraita "Slaughter the Martyr" kertoo Areksen tarinan. Ares on juuri menettänyt elämänsä rakkauden ja janoaa vain kostoa. 
Levyn teema perustuu löyhästi anime-sarja Attack on Titaniin. Robb Flynn kertoi haastattelussa hänen lastensa alkaneen katsoa paljon eri anime-sarjoja koronapandemian alussa ja innostuneensa myös itsekin Attack on Titan -nimisestä anime-sarjasta. Flynn kertoo saaneensa inspiraatiota sarjassa esiintyneestä teemasta, jossa ihmiset luulevat tekevänsä hyviä asioita ja olevansa hyviä ihmisiä, mutta asiat ovatkin aivan päinvastoin.
Syke (12. tuotantokausi)

Suomalaisen sairaalan traumaosastolle sijoittuvan "Syke"-draamasarjan kahdennentoista tuotantokauden julkaiseminen alkoi Nelonen Median maksullisessa suoratoistopalvelussa Ruutu+:ssa 13. toukokuuta 2022. Kaudella oli 24 jaksoa, jotka muodostivat 6 jaksokokonaisuutta.
Kauden kaksi ensimmäistä jaksoa esitettiin 13. toukokuuta 2022 televisiossa Nelosella samana päivänä, kun maksullisena Ruudussa julkaistiin ensimmäiset neljä jaksoa. Sen jälkeen kauden esitys jatkui Ruudussa niin, että torstaisin ja perjantaisin julkaistiin yksi uusi jakso 24. kesäkuuta 2022 asti, jonka jälkeen uusia jaksoja julkaistiin yksi viikossa torstaisin.
From the Void

From the Void on Chronoformin debyyttioalbumi, joka julkaistiin 29. toukokuuta 2019.
Myoni (Chronoformin albumi)

Myoni on Chronoformin toinen studioalbumi, joka julkaistiin 25. syyskuuta 2020.
Pia Kuusiniemi

Pia Kuusiniemi (s. 1974 Vantaa) on suomalainen maisema-arkkitehti, joka on pitkään vaikuttanut maisema-arkkitehtuurin alalla. Hän toimii Suomen maisema-arkkitehtiliiton puheenjohtajana ja on Viherympäristöliiton hallituksen jäsen.
Ura.
Opinnot ja työpaikka.
Pia Kuusiniemi opiskeli Teknillisessä korkeakoulussa Otaniemessä maisema-arkkitehtuuria ja valmistui vuonna 2003. Hän perusti LOCI-maisema-arkkitehdit Oy:n vuonna 2008 yhdessä neljän muun maisema-arkkitehdin kanssa. Loci on Suomen suurin maisema-arkkitehtitoimisto, jonka suunnittelukohteita ovat olleet esimerkiksi Puijon Urheilulaakso sekä Vihreistä vihrein -asuinkortteli.
Resurssiviisaus ja paikan henki suunnittelun lähtökohtina.
Pia Kuusiniemi painottaa suunnittelussaan paikan historian ja ominaispiirteiden erityistä tuntemista, jotta jo olemassa olevia elementtejä voidaan hyödyntää suunnittelussa.
Projektit.
Kuusiniemi on ollut mukana seuraavissa projekteissa:
Tuuloksen työväentalo Alku

Tuuloksen työväentalo Alku on Tuuloksen Pohjoisten kylässä sijaitseva työväentalo. Työväentalo on osa maakunnallisesti arvokasta Pohjoisten kylän rakennettua kulttuuriympäristöä ja se on historiallisesti, rakennushistoriallisesti ja maisemallisesti merkittävä. Työväentalo sijaitsee Pohjoistentien varrella, jossa on säilynyt vanhaa rakennuskantaa 1800-luvulta ja 1900-luvun alusta.
Historiaa.
Tuuloksen Työväenyhdistys perustettiin heinäkuussa 1905. Yhdistys liittyi aluksi Suomen ruotsalaiseen työväenliittoon, mutta vuonna 1906 yhdistys päätti liittyä Sosialidemokraattiseen puolueeseen. Samalla yhdistys otti nimekseen Tuuloksen Työväenyhdistys Alku. Oman talon suunnittelu alkoi 1907 rakennusrahaston perustamisella. Yhdistys vuokrasi tontin Pohjoisten kartanolta elokuussa 1908. Rakennusaineiksi ostettiin Heikkilä-niminen talo Lammin kunnan Ronnin kylästä. Talo valmistui 9. toukokuutta 1909. Oman talon vihkiäisiä vietettiin 4. heinäkuuta 1909. Varoja kerättiin järjestämällä iltamia, arpajaisia ja esittämällä näytelmiä. Sisällissodassa työväentalo suljettiin ja irtain omaisuus takavarikoitiin. Yhdistys sai talonsa takaisin vuonna 1919, mutta irtaimisto jäi kadoksiin.
Rakennus.
Työväentaloa on kunnostettu talkoovoimin vuosikymmenien aikana. Ensimmäisen kerran taloa kunnostettiin jo ennen sisällissotaa vuonna 1917. Vuonna 1927 taloa laajennettiin uuden näyttämön verran. Yhdistys sai hankittua vuokratontin omakseen vuonna 1941. Hirsirunkoinen talo vuorattiin laudoilla vuonna 1971 ja maalattiin punaiseksi. Alkuperäinen pärekate vaihdettiin asbestilevyyn vuonna 1958. Katto uusittiin 1980-luvun lopulla. Samalla alkoi kuusi vuotta kestänyt sisätilojen remontti. Tuolloin taloon saatiin vesi- ja viemärijohdot, sähköt uusittiin ja samoin kaikki sisäpinnat. Juhlasali näyttämöineen ja keittiö sijaitsevat rakennuksen toisessa kerroksessa. Ensimmäisessä kerroksessa ovat wc-tilat, naulakko ja tekniset tilat. Entinen vahtimestarin asunto ja kahvilan tilat on yhdistetty vuokra-asunnoksi. Taloa on edelleen remontoitu 2010-luvulla, jolloin on kunnostettu mm. ikkunat ja keittiö.
Toimintaa työväentalolla.
Sodan jälkeen talo oli ahkerassa käytössä, siellä järjestettiin muun muassa iltamia ja näytelmäesityksiä. Näin saatiin hankituksi varoja talon ylläpitoon. Oman käytön ohella juhlasalia vuokrataan ulkopuolisille.
God Damington

God Damington on rap-artisti Laineen Kasperin studioalbumi, joka julkaistiin 25. helmikuuta 2022.
Panelian työväentalo Torppa

Panelian työväentalo Torppa on Euran Panelian keskustassa sijaitseva työväentalo. Rakennus on aatehistoriallisesti merkittävä sekä historiallisesti ja maisemallisesti arvokas.
Historiaa.
Panelian työväenyhdistys järjesti ahkerasti kokouksia 1800-luvun viimeisinä vuosina ja kokousten yhteydessä yhdistys piti esitelmiä kansaa sivistävistä aiheista. Jo vuonna 1897 keskusteltiin arpajaisluvan hankinnasta, jotta yhdistykselle voitaisiin kerätä varoja. SDP:n puoluetilastossa yhdistyksen perustamisvuodeksi mainitaan vuodet 1904 ja 1906. Yhdistys liittyi Sosialidemokraattiseen puolueeseen vuonna 1907. Jäseniä oli 66, ja yhdistyksellä oli oma kirjasto, jossa oli 75 nidettä.
Rakennus.
Työväentalon piirustukset valmistuivat vuonna 1906 ja talo valmistui vuonna 1908 vuokratontille. Kunnan yhteismaalla sijaitseva tontti oli vuokrattu 25 markan vuotuisesta maksusta 50 vuodeksi. Työväenyhdistys sai lunastettua tontin omakseen vuonna 1931. Tämän jälkeen yhdistys aloitti rakennuksen kunnostamisen: pärekatto uusittiin ja tehtiin ulkovuoraus. Alun perin jugend-henkisessä rakennuksessa oli 6–30-ruutuiset ikkunat, kaksi kuistia länsisivulla ja muutamia frontoneja taitetulla harjakatolla, jossa 1930-luvulla oli saumapeltikate.
Työväentalo oli suosittu tanssipaikka 1900-luvun puolivälissä, ja vuonna 1954 aloitettiin laajennustyöt, jotta tansseille saatiin lisätilaa. Rakennusta jatkettiin sekä pituus- että leveyssuunnassa, ja ulkoasu uudistettiin ajan tyyliin. 1960-luvun lopussa ravintolaa laajennettiin rakennuksen itäpuolelle, jolloin laajennuksen tieltä purettiin pieni kuisti. Tuolloin valmistui myös pääsisäänkäynnin nykyinen katos. Talon ikkunoita on uusittu myöhemmin. Rakennus on osin hirsi- ja osin rankorakenteinen, ja se on vuorattu rimalaudoituksella. Nykyinen kate on aaltopeltiä ja konesaumattua peltiä. Perustus on muurattua luonnonkiveä ja betonia.
Toimintaa työväentalolla.
Työväentalo toimi kunnan kokoushuoneena ainakin 1910-luvun alkupuolen. Aluksi yhdistys tarjosi tilat kunnalle ilman korvausta, myöhemmin kunta maksoi tiloista vuokraa 25 markkaa vuodessa. Työväentalon iltamissa meno yltyi 1910-luvun alussa sen verran hurjaksi, että Euran piirin nimismies kielsi iltamien pidon talolla. Hurjan menon seurauksena tilalliset, joiden maalla työväentalo sijaitsi, laittoivat vireille häädön. He edellyttivät työväenyhdistystä siirtämään talon pois tontilta, muussa tapauksessa siirto tehtäisiin yhdistyksen kustannuksella. Asiaa käsiteltiin käräjillä useasti ja yhdistys tuomittiin siirtämään talonsa pois. Talo sai kuitenkin jäädä paikoilleen. Ministeri Miina Sillanpää luennoi Panelian työväentalolla juhannuksena 1927.
Työväentalo on edelleen aktiivisessa käytössä. Kokousten ja juhlien lisäksi talolla toimii paikallinen kansalaisopisto.
Montalto

Montalto voi tarkoittaa ainakin seuraavia:
Vasyl Patšovskyi

Vasyl Patšovskyi (; 12. tammikuuta 1878 Žulytši, Zolotšivin alue, Galitsia – 5. huhtikuuta 1942 Lviv) oli ukrainalainen runoilija, näytelmäkirjailija, lehtikirjoittaja ja opettaja.
Patšovskyi opiskeli lääketiedettä Lvivin ja historiaa Wienin yliopistossa ja suoritti opettajan tutkinnon 1909. Hän opetti Galitsiassa Transkarpatiassa. Hän työskenteli Ukrainan vapautusliiton edustajana internointileirillä Itävallassa 1914–1915, toimitti sotilaille suunnattua sanomalehteä "Strilets" 1918–1919 palvellessaan Ukrainan Galitsian armeijassa, oli 1920-luvulla viikkolehti "Utšhorodin" päätoimittaja ja kirjoitti jatkuvasti eri aikakauslehtiin.
Patšovskyi oli Moloda Muzan keskeisiä jäseniä. Hän julkaisi vuonna 1901 lyyrisiä runoja sisältävän esikoiskokoelmansa "Rozsypani perly" (’Irtohelmiä’). Runot ovat hyvin melodisia ja muistuttavat kansanlauluja. Näytelmät ovat modernistisempia, lyyrisiä allegorioita, ja niissä ilmenee isänmaallista Ukrainan vapauden kaipuuta. Patšovskyin eeppinen runoelma "Zoloti vorota" (”Kultaiset portit”) muistuttaa näytelmiä. Hän sai neljästä suunnittelemastaan osasta valmiiksi kaksi.
Vuosina 1984 ja 1985 julkaistut koottujen runojen kokoelmat sisältävät ensimmäisessä osassa myös aiemmin julkaisemattomia runoja. Hänen historiaa käsittelevien kirjojensa aiheena on pääasiassa Transkarpatia.
Montalto Dora

Montalto Dora () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 3 371 asukasta.
Töyhtöviherkaijat

Töyhtöviherkaijat ("Eunymphicus") on papukaijalintujen suku, johon kuuluu kaksi lajia: töyhtöviherkaija ("Eunymphicus cornutus") ja tupsuviherkaija ("Eunymphicus uvaeensis"). Aiemmin ne laskettiin samaksi lajiksi, jolloin tupsuviherkaija oli töyhtöviherkaijan alalaji "Eunymphicus cornutus uvaeensis". Ne ovat läheistä sukua viherkaijoille.
Töyhtöviherkaijat elävät Uudessa-Kaledoniassa ja läheisellä Ouvean saarella. Ne ovat suurimmaksi osaksi väriltään vihreitä, ja molemmilla lajeilla on suvulle tyypilliset pienet töyhdöt.
Tupsuviherkaija

Tupsuviherkaija on töyhtöviherkaijoihin kuuluva papukaija, joka aiemmin luettiin suvun toisen lajin, töyhtöviherkaijan alalajiksi. 
Tupsuviherkaija on keskikokoinen papukaija, jolla on suurimmaksi osaksi vihreä höyhenpuku ja vihertävä töyhtö. Töyhtö muodostuu kuudesta taaksepäin kaartuvasta höyhenestä, jotka ovat lyhyemmät kuin sen sukulaislajilla töyhtöviherkaijalla. Siltä puuttuu kasvoistaan myös töyhtöviherkaijalle ominainen keltainen väri. Linnun alaosa on selkäpuolta kellertävämpi ja sen siipien ja pyrstön yläpinnat ovat siniset.
Azerbaidžanin jalkapalloliitto

Azerbaidžanin jalkapalloliitto () perustettiin vuonna 1992 ja FIFAn ja UEFAn jäseneksi se liittyi 1994.
Se vastaa maan korkeimpien kansallisten sarjojen kuten Azerbaidžanin Valioliigan, Azerbaidžanin 1. divisioonan ja Azerbaidžanin cup järjestämisestä sekä miesten ja naisten maajoukkueiden toiminnasta.
Kiiltokakadut

Kiiltokakadut ("Calyptorhynchus") on kaksi lajia käsittävä kakadusuku. Lajit ovat kiiltokakadu ("Calyptorhynchus lathami") ja punapyrstökakadu ("Calyptorhynchus banksii"). Aiemmin kiiltokakadut ja mustakakadut kuuluivat samaan sukuun, mutta suku jaettiin kahtia.
Eveliina Lämsä

Eveliina Lämsä (s. 14. huhtikuuta 1997 Kiiminki) on suomalainen pesäpalloilija. Lämsä edustaa Superpesiksessä pelaavaa Porin Pesäkarhuja. Hän on edustanut Superpesiksessä myös Oulun Lipottaria sekä Lapuan Virkiää. Lämsä on saavuttanut yhden SM-pronssin kaudella 2019. Lämsä on pelannut kaksi Itä-Länsi-ottelua vuonna 2018. ja 2022 Hän pelaa ulkokentällä siepparina. Lämsä on pelannut 105 Superpesiksen runkosarjan ottelua. Näissä hän on lyönyt kolme kunnaria ja 54 tavallista juoksua, tuonut 75 juoksua ja kerännyt 411 kärkilyöntipistettä. Lämsä on pelannut 25 Superpesiksen ylempien pudotuspelien ottelua. Näissä hän on lyönyt kymmenen tavallista juoksua, tuonut 13 juoksua ja kerännyt 86 kärkilyöntipistettä. Tilastot päivitetty kauden 2021 jälkeen.
Atlas Pain

Atlas Pain on italialainen vuonna 2013 perustettu folk metal -yhtye. Yhtyeen kappaleiden sanoitukset liittyvät myytteihin, legendoihin sekä vanhoihin kertomuksiin.
Historia.
Laulaja Samuele Faulisi perusti Atlas Painin toukokuussa 2013. Yhtyeen muiksi jäseniksi liittyivät kitaristi Fabrizio Tartarini, rumpali Riccardo Floridia sekä basisti Louie Raphael. Alkuvuodesta 2014 yhtye julkaisi ensimmäisen demonsa, joka johti sopimukseen Ronin Agencyn kanssa.
Alkuvuonna 2015 Atlas Pain keikkaili pohjois-Italiassa tehden samalla kappaleita ensimmäisellä virallisella studiojulkaisulleen. Toukokuussa julkaistiin EP-levy nimeltä Behind the Front Page. Vuotta myöhemmin toukokuussa 2016 yhtye siirtyi studioon nauhoittamaan debyyttialbumiaan. Heinäkuussa se solmi sopimuksen italialaisen levy-yhtiö Scarlet Recordsin kanssa. Ensimmäinen kymmenen kappaletta sisältänyt albumi What the Oak Left julkaistiin 10. maaliskuuta 2017.
Scarlet Records julkaisi Atlas Painin toisen studioalbumin Tales of a Pathfinder huhtikuussa 2019.
Mame Madior Boye

Mame Madior Boye (s. noin vuonna 1940) on senegalilainen juristi ja poliitikko, joka toimi Senegalin pääministerinä 2001–2002.
Boye oli tähtiopiskelija Dakarin yliopistossa ja pääsi jatkamaan opintojaan Pariisiin, missä hän opiskeli taloustiedettä ja oikeustiedettä. Hän eteni juristin uralla korkeimman oikeuden neuvonantajaksi ja työskenteli samaan aikaan suuren pankin juristina.
Boyen valinta pääministeriksi oli merkittävä muutos perinteisen miesvaltaisessa, pääosin islaminuskoisessa Senegalissa. Hän oli maan ensimmäinen naispääministeri ja jäi usein julkisuudessa karismaattisen presidentin Abdoulaye Waden varjoon. Kun yli tuhat matkustajaa hukkui senegalilaisen autolautan kaatuessa, presidentti syytti hallitusta tilanteen huonosta käsittelystä, hajotti hallituksen ja erotti pääministerin.
Nigerian ilmatieteen laitos

Nigerian ilmatieteen laitos (, lyhennys NiMet) on Nigerian kansallinen ilmatieteellinen laitos. Sen päätoimipaikka sijaitsee maan pääkaupungissa Abujassa. Hallinnollisesti vuonna 2003 perustettu laitos on Nigerian liikenneministeriön (ilmailuministeriön) alaisuudessa toimiva virasto.
Viisikko (täsmennyssivu)

Viisikko voi tarkoittaa jotain seuraavista:
Sigbjørn Gjelsvik

Sigbjørn Gjelsvik (s. 30. maaliskuuta 1974 Naustdal) on norjalainen keskustapuolueen poliitikko. Hän oli Norjan kunta- ja alueministeri Støren hallituksessa vuosina 2022–2023. Gjelsvik on istunut suurkäräjillä vuodesta 2017. Hän oli Norjan keskustanuorten puheenjohtaja vuosina 1998–2000 ja vuosina 1999–2004 hän johti Norjan EU:hun liittymistä vastustavaa Nei til EU -liikettä.
Blaze Bernsteinin murha

Blaze Bernstein oli 19-vuotias toisen vuoden opiskelija Pennsylvanian yliopistosta, joka löydettiin kuolleena puistosta Kalifornian Orangen piirikunnassa 10. tammikuuta 2018.
Bernstein oli vierailemassa perheensä luona Lake Forestissa, Kaliforniassa, kun hänet tapettiin. Hänen ruumiinsa löydettiin kahdeksan päivää sen jälkeen, kun hänet oli ilmoitettu kadonneeksi. Häntä oli puukotettu kaksikymmentä kertaa.
Kaksi päivää myöhemmin Samuel Woodward, yksi Bernsteinin lukioajan luokkatovereista ja uusnatsiterroristiryhmän Atomwaffen Divisionin jäsen, pidätettiin syytettynä Bernsteinin murhasta. Koska Bernstein oli avoimesti sekä homo että juutalainen, viranomaiset julistivat Bernsteinin joutuneen viharikoksen uhriksi. Viidellä kuolemantapauksella oli yhteyksiä Atomwaffen Division -ryhmään kahdeksan kuukauden aikana vuodesta 2017 vuoteen 2018.
Blaze Bernstein.
Bernstein syntyi 27. huhtikuuta 1998 Orangen piirikunnassa, Kaliforniassa. Hänen vanhempansa olivat Gideon Bernstein, pääomasijoittaja, ja Jeanne Pepper, entinen lakimies, joka jätti lakityönsä vuonna 2000 kasvattaakseen lapsiaan.
Suoritettuaan lukion Blaze ilmoittautui perustutkinnon opiskelijaksi Pennsylvanian yliopistoon.
Woodwardia syytettiin murhasta ja tappavan aseen henkilökohtaisesta käytöstä. Elokuussa 2018 lisättiin kaksi syytettä viharikoksesta Bernsteinin seksuaalisen suuntautumisen vuoksi. Woodward, jonka DNA-todisteet ovat yhdistäneet murhaan, kiisti olevansa syyllinen. Alustava käsittely pidettiin tammikuussa 2019.
Woodwardin asianajaja sanoi, että Woodwardilla on Aspergerin syndrooma ja ongelmia liittyen omaan seksuaaliseen identiteettiinsä.
Woodwardia, joka oli rikoksen tekohetkellä 20-vuotias, uhkaa elinkautinen vankeusrangaistus, jos hänet todetaan syylliseksi. Häntä oli ennen viharikoksien lisäystä uhannut enintään 26 vuoden vankeustuomio. Woodwardin takuiksi määrättiin alun perin 5 miljoonaa dollaria, mutta marraskuussa 2018 tuomari päätti evätä Woodwardin takuun kokonaan ja määräsi hänet poliisin huostaan oikeudenkäynnin ajaksi. 
Koronaviruspandemian vuoksi Woodward on pysynyt vangittuna. Hänen oikeudenkäyntinsä oli alustavasti suunniteltu alkavan vuonna 2021. Marraskuussa 2021 hänen oikeudenkäyntinsä oli alustavasti määrätty maaliskuulle 2022.
Leuvenin katolinen yliopisto

Leuvenin katolinen yliopisto (; lyhennys KU Leuven) on hollanninkielinen tutkimusyliopisto Belgiassa. Yliopiston pääkampus sijaitsee Leuvenissa. Kaikkiaan sillä on 13 kampusta, jotka löytyvät yhteensä kymmenestä Flanderin alueen kaupungista.
Yliopisto on listattu kansainvälisissä yliopistovertailussa yleensä Belgian arvostetuimpien joukkoon. Esimerkiksi Shanghain yliopistorankingissa 2021 (ARWU) se on sijoittunut maansa tasokkaimpana maailmanlistan sijalle 87. KU Leuven kuuluu Euroopan tutkimusyliopistojen liittoon. 
Yliopisto kerää opiskelijoiltaan lukukausimaksua monien muiden belgialaisten yliopistojen tavoin. Vuotuinen maksu on 1000 € EU-kansalaisilta ja 1000–7000 € muilta.
Maiju Ketonen

Maiju Ketonen o.s. Kangasluoma (s. 1. tammikuuta 1984) on suomalainen pesäpalloilija. 
Ketonen edusti urallaan Superpesiksessä Vimpelin Vetoa, Peräseinäjoen Toivetta, PeTo-Jusseja. Kangasluoma saavutti yhden SM-hopean kaudella 2007 ja yhden SM-pronssin kaudella 2003 Kaudella 2007 hänet valittiin myös Vuoden lukkariksi. Hän pelasi kaksi Itä-Länsi-ottelua vuosina 2003 ja 2004. Ketonen pelasi 198 Superpesiksen runkosarjan ottelua. Näissä hän löi kahdeksan kunnaria ja 146 tavallista juoksua, toi 78 juoksua ja keräsi 588 kärkilyöntipistettä. Ketonen pelasi 65 Superpesiksen ylemmän loppusarjan ottelua. Näissä hän löi kaksi kunnaria ja 38 tavallista juoksua, toi 16 juoksua ja keräsi 191 kärkilyöntipistettä. Ketonen pelasi 27 Superpesiksen alemman loppusarjan ottelua. Näissä hän löi yhden kunnarin ja 12 tavallista juoksua, toi 17 juoksua ja keräsi 73 kärkilyöntipistettä.
Arawakkikielet

Arawakkikielet on Etelä-Amerikan pohjoisosissa tavattu kielikunta. Lisäksi kieliä tavataan jonkin verran myös Karibianmeren saarilla. Ennen konkistadorien saapumista kielikunta oli maantieteellisesti laajimmalle levinnyt kielikunta Latinalaisessa Amerikassa, mutta se ei ole millään tavalla yhtenäinen.
Kielikuntaan katsotaan kuuluvan 77 yksittäistä kieltä. Nämä jaetaan edelleen kahdeksaksi kieliryhmiksi (sulkeissa kielten määrä):
Karibilaiset kielet

Karibilaiset kielet on Etelä-Amerikan pohjoisosiin sijoittuva kielikunta. Aikaisemmin karibilaisia kieliä puhuttiin myös Länsi-Intiassa, mutta nämä kielet ovat sittemmin kuolleet konkistadorien saavuttua.
Kielikunta jakautuu 42 yksittäiseen kieleen. Ne kuuluvat kahdeksaan kieliryhmään (kielten määrä sulkeissa):
Kansallinen Liiga -kausi 2022

Kansallinen Liiga -kausi 2022 oli naisten jalkapalloliigan 16. kausi ja kaikkiaan 52. kerta, jolloin jalkapallon naisten Suomen mestaruus ratkaistiin. Mestaruuden voitti toista kertaa peräkkäin Kuopion Palloseura.
Kauteen lähdettäessä sarjanousijoita olivat Nurmijärven Jalkapalloseura sekä Oulu Nice Soccer. NJS nousi Kansalliseen Liigaan Tikkurilan Palloseuran luovuttua sarjapaikastaan.
Sarjamuoto.
Kaudella 2022 Kansallisessa Liigassa pelattiin aluksi 10 joukkueen kaksinkertainen runkosarja. Kuusi parasta jatkoivat Mestaruussarjassa ja neljä viimeistä Haastajasarjassa. Mestaruussarja pelattiin yksinkertaisena ja Haastajasarja kaksinkertaisena sarjana, niin että Runkosarjan pisteet laskettiin mukaan. Haastajasarjan viimeinen putosi Naisten Ykköseen kaudeksi 2023 ja toiseksi viimeinen karsi sarjapaikastaan Naisten Ykkösen toiseksi sijoittuneen kanssa.
Liigakarsinta.
ONS säilytti paikkansa Kansallisessa Liigassa yhteismaalein 6–2.
Oleksandr Bakumenko

Oleksandr Borysovytš Bakumenko (; 29. huhtikuuta 1959 – 11. huhtikuuta 2022) oli ukrainalainen poliitikko. Hän oli Euroopan solidaarisuus -puolueen jäsen ja palveli Verh’ovna Radassa vuosina 2014–2019. Hän kuoli 11. huhtikuuta 2022 62-vuotiaana.